Norah Jones

Norah Jones (s. 30. maaliskuuta 1979 Brooklyn, New York) on yhdysvaltalainen laulaja-lauluntekijä. Hänen musiikkinsa on jazz-vaikutteista, ja siinä on myös countrya ja bluesia. Jones on voittanut urallaan yhdeksän Grammy-palkintoa.Norah Jones: Past GrammyAwards, The Recording Academy

Ura ja elämä
Norah Jones syntyi New Yorkissa 30. maaliskuuta 1979. Hänen alkuperäinen nimensä oli Geetali Norah Jones Shankar. Jonesin isä on tunnettu intialainen muusikko Ravi Shankar, jonka kanssa Jonesin äidillä oli lyhyt suhde. Jones kasvoi äitinsä hoivissa Grapevinessa Texasissa ja tutustui isäänsä paremmin vasta 18-vuotiaana.

Jazziin Jones tutustui taidesuuntautuneessa high schoolissa. Hän opiskeli jazzpianoa kaksi vuotta Pohjois-Texasin yliopistossa. Jones muutti kesäksi 1999 New Yorkin Greenwich Villageen ja päätti kesän jälkeen jäädä kaupunkiin. Hän alkoi kirjoittaa omia lauluja ja esiintyä laulajana. Hänen yhtyeensä äänitti syksyllä 2000 demoja Blue Note Recordsille, ja Jones teki levytyssopimuksen vuoden 2001 alussa. Vuoden 2001 aikana Jones esiintyi paljon Charlie Hunterin yhtyeen kanssa ja kirjoitti samalla lauluja esikoisalbumilleen.About Norah Jones , Zac Johnson, Rovi, MTV

Jonesin jazz-vaikutteinen esikoisalbumi Come Away with Me julkaistiin vuoden 2002 alussa. Se myi 18 miljoonaa kappaletta ja toi Jonesille viisi Grammy-palkintoa. Toisella albumillaan Feels Like Home (2004) Jones yhdisteli 1970-lukulaista laulaja-lauluntekijämusiikkia bluesiin, countryyn ja omaan pehmeään pianojazziinsa. Vuodesta 2003 vuoteen 2006 Jones esiintyi myös Little Willies -nimisessä yhtyeessä. 

Jonesin seuraava sooloalbumi Not Too Late julkaistiin vuonna 2007. Sitä seurasivat The Fall (2009) ja ...Featuring Norah Jones (2010), jolla on vierailevia esiintyjiä. Little Broken Hearts ilmestyi vuonna 2012. Albumin Foreverly (2013) Jones teki yhdessä Green Day-yhtyeen laulajan Billie Joe Armstrongin kanssa.

Jonesin, Sasha Dobsonin ja Catherine Popperin muodostama country-trio Puss N Boots julkaisi albumin No Fools, No Fun vuonna 2014.Norah Jones Biography , Biography.com 

Vuonna 2015 Jones vieraili The Rolling Stones -yhtyeen kitaristin Keith Richardsin sooloalbumilla Crosseyed Heart ja lauloi Richardsin kanssa dueton kappaleessa ”Illusion”.pienoiskuva|Norah Jones Honolulussa huhtikuussa 2005.|324x324pxJonesin ensimmäinen filmirooli oli Wong Kar-wain ohjaamassa elokuvassa My Blueberry Nights, joka sai ensi-iltansa vuonna 2007.

Yksityiselämä
Jonesilla on kaksi lasta, jotka ovat syntyneet vuosina 2014 ja 2016. Hän on pitänyt lastensa isän pois julkisuudesta.Norah Jones Gives Birth to Her Second Child!, ET Online, 7.7.2016

 Diskografia 
 Albumit 







Begin Again (2019)

Lähteet

 Aiheesta muualla 

 Viralliset sivut 

Luokka:Yhdysvaltalaiset laulajat
Luokka:Yhdysvaltalaiset pianistit
Luokka:Grammy-palkinnon saajat
Luokka:Amerikanintialaiset
Luokka:Vuonna 1979 syntyneet
Luokka:Elävät henkilöt